CELEX: 32006D0852
Language: el
Date: 2006-11-28 00:00:00
Title: 2006/852/ΕΚ: Απόφαση του Συμβουλίου, της 28ης Νοεμβρίου 2006 , για τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τον εξωτερικό ελεγκτή της Banka Slovenije

29.11.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 331/19
            
         
      ΑΠΌΦΑΣΗ ΤΟΥ ΣΥΜΒΟΥΛΊΟΥ
   
   της 28ης Νοεμβρίου 2006
   για τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τον εξωτερικό ελεγκτή της Banka Slovenije
   (2006/852/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη το πρωτόκολλο του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας που προσαρτάται στη συνθήκη για την ίδρυση της Ευρωπαϊκής Κοινότητας, και ιδίως το άρθρο 27.1,
   Έχοντας υπόψη τη σύσταση ΕΚΤ/2006/14 της Ευρωπαϊκής Κεντρικής Τράπεζας, της 9ης Οκτωβρίου 2006, προς το Συμβούλιο της Ευρωπαϊκής Ένωσης όσον αφορά τον εξωτερικό ελεγκτή της Banka Slovenije (1),
   Εκτιμώντας τα ακόλουθα:
   
               (1)
            
            
               Οι λογαριασμοί της Ευρωπαϊκής Κεντρικής Τράπεζας (EKT) και των εθνικών κεντρικών τραπεζών του Ευρωσυστήματος πρέπει να ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.
            
         
               (2)
            
            
               Το άρθρο 1 της απόφασης 2006/495/ΕΚ του Συμβουλίου, της 11ης Ιουλίου 2006, σύμφωνα με το άρθρο 122 παράγραφος 2 της συνθήκης για την υιοθέτηση του ενιαίου νομίσματος από τη Σλοβενία από την 1η Ιανουαρίου 2007 (2), προβλέπει ότι η Σλοβενία πληροί πλέον τις αναγκαίες προϋποθέσεις για την υιοθέτηση του ευρώ και ότι η παρέκκλιση υπέρ της Σλοβενίας, η οποία αναφέρεται στο άρθρο 4 της πράξης προσχώρησης του 2003 (3), θα πρέπει να καταργηθεί με ισχύ από την 1η Ιανουαρίου 2007.
            
         
               (3)
            
            
               Μετά την κατάργηση της παρέκκλισης για τη Σλοβενία, το Διοικητικό Συμβούλιο της ΕΚΤ συνέστησε στο Συμβούλιο να εγκρίνει ως εξωτερικούς ελεγκτές για τη Banka Slovenije για τα οικονομικά έτη 2007 και 2008, αρχής γενομένης από το οικονομικό έτος 2007: Deloitte & Touche revizija d.o.o.
            
         
               (4)
            
            
               Είναι σκόπιμο να ακολουθηθεί η σύσταση του Διοικητικού Συμβουλίου της ΕΚΤ και να τροποποιηθεί αναλόγως η απόφαση 1999/70/ΕΚ (4),
            
         ΑΠΟΦΑΣΙΣΕ ΤΑ ΑΚΟΛΟΥΘΑ:
   Άρθρο 1
   Η ακόλουθη παράγραφος προστίθεται στο άρθρο 1 της απόφασης 1999/70/ΕΚ:
   
      «13.   Deloitte & Touche revizija d.o.o διορίζεται ως εξωτερικός ελεγκτής της Banka Slovenije για τα οικονομικά έτη 2007 και 2008».
   
   Άρθρο 2
   Η παρούσα απόφαση κοινοποιείται στην ΕΚΤ.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 28 Νοεμβρίου 2006.
      
         
            Για το Συμβούλιο
         
         
            Ο Πρόεδρος
         
         E. HEINÄLUOMA
         
      
   
   
      (1)  ΕΕ C 257 της 25.10.2006, σ. 19.
   
      (2)  ΕΕ L 195 της 15.7.2006, σ. 25.
   
      (3)  ΕΕ L 236 της 23.9.2003, σ. 33.
   
      (4)  ΕΕ L 22 της 29.1.1999, σ. 69. Απόφαση όπως τροποποιήθηκε τελευταία με την απόφαση 2006/476/ΕΚ (EE L 188 της 1.7.2006, σ. 7).